nibzard/narodne-novine-full-text-markdown huggingface dataset:
### NN 60/2022 (27.5.2022.), Odluka o isplati materijalnih i nematerijalnih prava te drugih naknada za zaposlenike u osnovnoškolskim ustanovama

Vlada Republike Hrvatske

859

Na temelju članka 8. i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 3. Zakona o plaćama u javnim službama (»Narodne novine«, br. 27/01. i 39/09.), Vlada Republike Hrvatske je na sjednici održanoj 27. svibnja 2022. donijela

ODLUKU

O ISPLATI MATERIJALNIH I NEMATERIJALNIH PRAVA TE DRUGIH NAKNADA ZA ZAPOSLENIKE U OSNOVNOŠKOLSKIM USTANOVAMA

I.

Sva materijalna i nematerijalna prava koja su zaposlenici osnovnoškolskih ustanova ostvarili iz rada i po osnovi rada temeljem Kolektivnog ugovora za zaposlenike u osnovnoškolskim ustanovama (»Narodne novine«, broj 51/18., u daljnjem tekstu: Kolektivni ugovor), priznavat će se i primjenjivati u istom opsegu i nakon isteka produžene primjene pravnih pravila sadržanih u Kolektivnom ugovoru.

II.

Materijalna i nematerijalna prava te druge naknade, ugovorene Kolektivnim ugovorom isplaćivat će se, nakon isteka produžene primjene pravnih pravila sadržanih u Kolektivnom ugovoru, u visini i na način na koji su ugovorene.

III.

Ova Odluka objavit će se u »Narodnim novinama«, a stupa na snagu 2. lipnja 2022. i važi do sklapanja novog kolektivnog ugovora kojim se utvrđuju prava i obveze iz rada i po osnovi rada zaposlenika u osnovnoškolskim ustanovama, na koje se primjenjuje Zakon o plaćama u javnim službama, a najkasnije do dana stupanja na snagu novog posebnog propisa o plaćama u javnim službama.

Klasa: 022-03/22-04/223
 Urbroj: 50301-04/25-22-2
 Zagreb, 27. svibnja 2022.

Predsjednik
 mr. sc. Andrej Plenković, v. r.
### NN 61/2022 (1.6.2022.), Odluka o izmjeni Odluke o autorizaciji plovila za ribolov igluna (Xiphias gladius) u 2022. godini

Ministarstvo poljoprivrede

880

Na temelju članka 15. stavka 3. Zakona o morskom ribarstvu (»Narodne novine«, br. 62/17, 130/17 – Zakon o akvakulturi i 14/19) i članka 5. stavka 1. Pravilnika o ribolovnim mogućnostima i ribolovu igluna (Xiphias gladius) (»Narodne novine«, br. 39/18, 35/19, 37/20, 30/21, 57/21 i 46/22), ministrica poljoprivrede donosi

ODLUKU

O IZMJENI ODLUKE O AUTORIZACIJI PLOVILA ZA RIBOLOV IGLUNA (Xiphias Gladius)
 U 2022. GODINI

I.

U točki II. Odluke o autorizaciji plovila za ribolov igluna (Xiphias gladius) (»Narodne novine«, broj 53/22) redak u tablici pod rednim brojem 1. mijenja se i glasi:

|  |  |  |  |
| --- | --- | --- | --- |
| 1. | HRV000001052 | 100101-CT | 2.838 |

II.

Ova Odluka stupa na snagu 7. lipnja 2022. godine.

Klasa: 324-03/22-01/71
 Urbroj: 525-12/718-22-3
 Zagreb, 24. svibnja 2022.

Ministrica poljoprivrede
 Marija Vučković, v. r.
### NN 61/2022 (1.6.2022.), Obavijest o izmjeni Specifikacije proizvoda »Komiški rogač« - zaštićena oznaka zemljopisnog podrijetla

MINISTARSTVO POLJOPRIVREDE

881

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18., 42/20., 127/20. Odluka USRH i 52/21., u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »KOMIŠKI ROGAČ« – ZAŠTIĆENA OZNAKA ZEMLJOPISNOG PODRIJETLA

1. Ministarstvo poljoprivrede (u daljnjem tekstu: Ministarstvo) zaprimilo je 19. svibnja 2022. godine izmijenjenu Specifikaciju proizvoda »Komiški rogač« – zaštićena oznaka zemljopisnog podrijetla, od podnositelja zahtjeva Udruga Komiški rogač, Ribarska 10, 21485 Komiža.

2. Nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Komiški rogač«, sukladno članku 90. stavku 5. Zakona.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na izmijenjenu Specifikaciju, sukladno članku 90. stavku 6. Zakona.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/20-01/61

Urbroj: 525-13/905-22-21

Zagreb, 19. svibnja 2022.

Ministrica poljoprivrede
 Marija Vučković, v. r.
### NN 61/2022 (1.6.2022.), Obavijest o izmjeni Specifikacije proizvoda »Novigradska dagnja« – zaštićena oznaka izvornosti

MINISTARSTVO POLJOPRIVREDE

882

Ministarstvo poljoprivrede na temelju članka 90. stavka 5. Zakona o poljoprivredi (»Narodne novine« br. 118/18., 42/20., 127/20. Odluka USRH i 52/21., u daljnjem tekstu: Zakon) objavljuje

OBAVIJEST

O IZMJENI SPECIFIKACIJE PROIZVODA »NOVIGRADSKA DAGNJA« – ZAŠTIĆENA OZNAKA IZVORNOSTI

1. Ministarstvo poljoprivrede (u daljnjem tekstu: Ministarstvo) zaprimilo je 28. travnja 2022. godine izmijenjenu Specifikaciju proizvoda »Novigradska dagnja« – zaštićena oznaka izvornosti, od podnositelja zahtjeva Udruga uzgajivača školjaka »Novigradska dagnja«, Gornja Otišina 21, 23 240 Kruševo.

2. Nakon objave ove Obavijesti, na mrežnim stranicama Ministarstva (poljoprivreda.gov.hr) bit će objavljena izmijenjena Specifikacija proizvoda »Novigradska dagnja«, sukladno članku 90. stavku 5. Zakona.

3. Svaka fizička ili pravna osoba koja ima pravni interes i koja ima sjedište ili prebivalište u Republici Hrvatskoj može u roku od 15 dana od datuma objave ove Obavijesti podnijeti prigovor na izmijenjenu Specifikaciju, sukladno članku 90. stavku 6. Zakona.

4. Razlozi za ulaganje prigovora definirani su člankom 10. Uredbe (EU) br. 1151/2012 Europskog parlamenta i Vijeća o sustavima kvalitete za poljoprivredne i prehrambene proizvode.

Klasa: 310-26/19-01/89

Urbroj: 525-13/905-22-15

Zagreb, 19. svibnja 2022.

Ministrica poljoprivrede
 Marija Vučković, v. r.
### NN 61/2022 (1.6.2022.), Odluka o razrješenju i izboru člana Odbora za predstavke i pritužbe Hrvatskoga sabora

HRVATSKI SABOR

874

Na temelju članka 81. Ustava Republike Hrvatske i članaka 46. i 108. Poslovnika Hrvatskoga sabora, Hrvatski sabor na sjednici 27. svibnja 2022. donio je

ODLUKU

O RAZRJEŠENJU I IZBORU ČLANA ODBORA ZA PREDSTAVKE I PRITUŽBE HRVATSKOGA SABORA

I.

Razrješuje se član Odbora za predstavke i pritužbe Hrvatskoga sabora MIRO BULJ.

II.

Za člana Odbora za predstavke i pritužbe Hrvatskoga sabora bira se ANTE KUJUNDŽIĆ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/25

Zagreb, 27. svibnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 61/2022 (1.6.2022.), Odluka o razrješenju člana Odbora za informiranje, informatizaciju i medije Hrvatskoga sabora

HRVATSKI SABOR

876

Na temelju članka 81. Ustava Republike Hrvatske i članka 111. Poslovnika Hrvatskoga sabora, Hrvatski sabor na sjednici 27. svibnja 2022. donio je

ODLUKU

O RAZRJEŠENJU ČLANA ODBORA ZA INFORMIRANJE, INFORMATIZACIJU I MEDIJE HRVATSKOGA SABORA

I.

Razrješuje se član Odbora za informiranje, informatizaciju i medije Hrvatskoga sabora dr. sc. NEVEN BOSILJ, na osobni zahtjev.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-07/12

Zagreb, 27. svibnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 61/2022 (1.6.2022.), Odluka o imenovanju viceguvernera Hrvatske narodne banke

Hrvatski sabor

873

Na temelju članka 81. Ustava Republike Hrvatske i članka 80. stavka 2. Zakona o Hrvatskoj narodnoj banci (»Narodne novine«, br. 75/08., 54/13. i 47/20.) Hrvatski sabor na sjednici 27. svibnja 2022. donio je

ODLUKU

O IMENOVANJU VICEGUVERNERA HRVATSKE NARODNE BANKE

I.

Za viceguvernera Hrvatske narodne banke imenuje se dr. sc. TOMISLAV ĆORIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/21-07/56

Zagreb, 27. svibnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 61/2022 (1.6.2022.), Odluka o razrješenju i izboru člana Odbora za lokalnu i područnu (regionalnu) samoupravu Hrvatskoga sabora

HRVATSKI SABOR

875

Na temelju članka 81. Ustava Republike Hrvatske i članaka 46. i 115. Poslovnika Hrvatskoga sabora, Hrvatski sabor na sjednici 27. svibnja 2022. donio je

ODLUKU

O RAZRJEŠENJU I IZBORU ČLANA ODBORA ZA LOKALNU I PODRUČNU (REGIONALNU) SAMOUPRAVU HRVATSKOGA SABORA

I.

Razrješuje se član Odbora za lokalnu i područnu (regionalnu) samoupravu Hrvatskoga sabora ANTE KUJUNDŽIĆ.

II.

Za člana Odbora za lokalnu i područnu (regionalnu) samoupravu Hrvatskoga sabora bira se MIRO BULJ.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-04/22-03/24

Zagreb, 27. svibnja 2022.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 61/2022 (1.6.2022.), Odluka o iznosu tarifnih stavki za zajamčenu opskrbu električnom energijom

Hrvatska energetska regulatorna agencija

885

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18) i članka 29. Zakona o energiji (»Narodne novine«, broj 120/12, 14/14, 102/15 i 68/18), Hrvatska energetska regulatorna agencija je na sjednici Upravnog vijeća održanoj 27. svibnja 2022. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU ELEKTRIČNOM ENERGIJOM

I.

Tarifne stavke za zajamčenu opskrbu električnom energijom prema Metodologiji za određivanje iznosa tarifnih stavki za zajamčenu opskrbu električnom energijom (»Narodne novine«, broj 20/22), za energetski subjekt HEP ELEKTRA d.o.o., Ulica grada Vukovara 37, Zagreb, za razdoblje od 1. srpnja 2022. do 30. rujna 2022., iznose kako slijedi:

Tarifne stavke za prva dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (kn/kWh) | | | Opskrbna naknada [kn/mjes.] |
| ENJT | ENVT | ENNT |
| Visoki napon | | – | 2,6985 | 1,5873 | 35,0 |
| Srednji napon | | – | 2,5514 | 1,5008 | 35,0 |
| Niski napon | Crveni | – | 2,4925 | 1,4662 | 35,0 |
| Bijeli | – | 2,8611 | 1,6830 | 35,0 |
| Plavi | 2,4851 | – | – | 35,0 |
| Žuti | 1,9449 | – | – | 0,0 |

Tarifne stavke nakon dva mjeseca korištenja zajamčene opskrbe

|  |  |  |  |  |  |
| --- | --- | --- | --- | --- | --- |
| Tarifni modeli | | Tarifne stavke za radnu energiju (kn/kWh) | | | Opskrbna naknada [kn/mjes.] |
| ENJT | ENVT | ENNT |
| Visoki napon | | – | 3,0665 | 1,8038 | 35,0 |
| Srednji napon | | – | 2,8993 | 1,7055 | 35,0 |
| Niski napon | Crveni | – | 2,8324 | 1,6661 | 35,0 |
| Bijeli | – | 3,2512 | 1,9125 | 35,0 |
| Plavi | 2,8240 | – | – | 35,0 |
| Žuti | 2,2101 | – | – | 0,0 |

II.

Ova Odluka objavit će se u »Narodnim novinama«, a stupa na snagu 1. srpnja 2022.

Klasa: 391-35/22-01/4

Urbroj: 371-06-22-4

Zagreb, 27. svibnja 2022.

Predsjednik
 Upravnog vijeća
 mr. sc. Danijel Žamboki, v. r.
### NN 61/2022 (1.6.2022.), Rješenje o razrješenju ravnatelja Uprave za programe i projekte EU, europske i međunarodne poslove u Ministarstvu gospodarstva i održivog razvoja

VLADA REPUBLIKE HRVATSKE

879

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. i stavka 4. točke 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 27. svibnja 2022. donijela

RJEŠENJE

O RAZRJEŠENJU RAVNATELJA UPRAVE ZA PROGRAME I PROJEKTE EU, EUROPSKE I MEĐUNARODNE POSLOVE U MINISTARSTVU GOSPODARSTVA I ODRŽIVOG RAZVOJA

Razrješuje se MARKO MARKIĆ položaja ravnatelja Uprave za programe i projekte EU, europske i međunarodne poslove u Ministarstvu gospodarstva i održivog razvoja, s danom 31. svibnja 2022., na osobni zahtjev.

Klasa: UP/I 080-02/22-02/24

Urbroj: 50301-15/07-22-02

Zagreb, 27. svibnja 2022.

Predsjednik
 mr. sc. Andrej Plenković, v. r.
### NN 61/2022 (1.6.2022.), Rješenje o razrješenju dijela zamjenika članova Savjeta za razvoj civilnoga društva

Vlada Republike Hrvatske

877

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke IV. Odluke o osnivanju Savjeta za razvoj civilnoga društva (»Narodne novine«, broj 14/21.), Vlada Republike Hrvatske je na sjednici održanoj 27. svibnja 2022. donijela

RJEŠENJE

O RAZRJEŠENJU DIJELA ZAMJENIKA ČLANOVA SAVJETA ZA RAZVOJ CIVILNOGA DRUŠTVA

Razrješuju se dužnosti zamjenici članova Savjeta za razvoj civilnoga društva, imenovani na prijedlog tijela javne vlasti:

– MIRELA BUTERIN, zamjenica člana, imenovana na prijedlog Ministarstva hrvatskih branitelja

– MARIN ŠARLIJA, zamjenik članice, imenovan na prijedlog Središnjeg državnog ureda za demografiju i mlade.

Klasa: 080-02/22-02/45

Urbroj: 50301-15/07-22-02

Zagreb, 27. svibnja 2022.

Predsjednik
 mr. sc. Andrej Plenković, v. r.
### NN 61/2022 (1.6.2022.), Rješenje o imenovanju dijela zamjenika članova Savjeta za razvoj civilnoga društva

VLADA REPUBLIKE HRVATSKE

878

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i točke IV. Odluke o osnivanju Savjeta za razvoj civilnoga društva (»Narodne novine«, broj 14/21.), Vlada Republike Hrvatske je na sjednici održanoj 27. svibnja 2022. donijela

RJEŠENJE

O IMENOVANJU DIJELA ZAMJENIKA ČLANOVA SAVJETA ZA RAZVOJ CIVILNOGA DRUŠTVA

Za zamjenice članova Savjeta za razvoj civilnoga društva, na prijedlog tijela javne vlasti, imenuju se:

– LINA LENA SOUKUP, zamjenica člana, na prijedlog Ministarstva hrvatskih branitelja

– JELENA JURETA POKROVAC, zamjenica članice, na prijedlog Središnjeg državnog ureda za demografiju i mlade.

Klasa: 080-02/22-01/91

Urbroj: 50301-15/07-22-02

Zagreb, 27. svibnja 2022.

Predsjednik
 mr. sc. Andrej Plenković, v. r.
### NN 62/2022 (2.6.2022.), Izmjene i dopune Državnog proračuna Republike Hrvatske za 2022. godinu i projekcija za 2023. i 2024. godinu

Hrvatski sabor

895

Na temelju članka 89. Ustava Republike Hrvatske, donosim

ODLUKU

O PROGLAŠENJU IZMJENA I DOPUNA DRŽAVNOG PRORAČUNA REPUBLIKE HRVATSKE ZA 2022. GODINU I PROJEKCIJA ZA 2023. I 2024. GODINU

Proglašavam Izmjene i dopune Državnog proračuna Republike Hrvatske za 2022. godinu i projekcija za 2023. i 2024. godinu, koje je Hrvatski sabor donio na sjednici 27. svibnja 2022. godine.

Klasa: 011-02/22-02/44

Urbroj: 71-10-01/1-22-2

Zagreb, 31. svibnja 2022.

Predsjednik
 Republike Hrvatske
 Zoran Milanović, v. r.

IZMJENE I DOPUNE DRŽAVNOG PRORAČUNA REPUBLIKE HRVATSKE ZA 2022. GODINU I PROJEKCIJA ZA 2023. I 2024. GODINU

I. OPĆI DIO

Članak 1.

U Državnom proračunu Republike Hrvatske za 2022. godinu (»Narodne novine«, br. 140/21) u članku 1. mijenjaju se: A. Račun prihoda i rashoda za 2022. godinu i B. Račun financiranja za 2022. godinu, kako slijedi:
### NN 63/2022 (3.6.2022.), Odluka o potvrđivanju Statuta Agencije za zaštitu tržišnog natjecanja

HRVATSKI SABOR

910

Na temelju članka 81. Ustava Republike Hrvatske i članka 26. stavka 8. Zakona o zaštiti tržišnog natjecanja (»Narodne novine« br. 79/09., 80/13. i 41/21.), Hrvatski sabor na sjednici 27. svibnja 2022. donio je

ODLUKU

O POTVRĐIVANJU STATUTA AGENCIJE ZA ZAŠTITU TRŽIŠNOG NATJECANJA

Potvrđuje se Statut Agencije za zaštitu tržišnog natjecanja od 3. ožujka 2022.

Klasa: 021-03/22-09/10
 Zagreb, 27. svibnja 2022.

Predsjednik
 Hrvatskoga sabora
 Gordan Jandroković, v. r.
### NN 63/2022 (3.6.2022.), Odluka o davanju suglasnosti na Odluku Županijske skupštine Šibensko-kninske županije o izmjenama i dopunama Odluke o utvrđivanju granica lučkih područja

VLADA REPUBLIKE HRVATSKE

914

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), a u vezi s člankom 74. stavkom 1. Zakona o pomorskom dobru i morskim lukama (»Narodne novine«, br. 158/03., 100/04., 141/06., 38/09., 123/11. – Odluka Ustavnog suda Republike Hrvatske, 56/16. i 98/19.), Vlada Republike Hrvatske je na sjednici održanoj 3. lipnja 2022. donijela

ODLUKU

O DAVANJU SUGLASNOSTI NA ODLUKU ŽUPANIJSKE SKUPŠTINE ŠIBENSKO-KNINSKE ŽUPANIJE O IZMJENAMA I DOPUNAMA ODLUKE O UTVRĐIVANJU GRANICA LUČKIH PODRUČJA

I.

Daje se suglasnost na Odluku o izmjenama i dopunama Odluke o utvrđivanju granica lučkih područja, klasa: 934-04/21-01/88, urbroj: 2182/1-01-21-1, koju je donijela Županijska skupština Šibensko-kninske županije na sjednici održanoj 23. studenoga 2021., a kojom se proširuje obuhvat lučkog područja luke Skradin, luke Vodice, luke Tribunj, luke Jezera, luke Murter – Butina i luke Rogoznica, te smanjuje obuhvat lučkog područja luke Zlarin i luke Prvić Luka.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/105
 Urbroj: 50301-05/20-22-4
 Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 63/2022 (3.6.2022.), Odluka o osiguranju zaliha plina na teritoriju Republike Hrvatske

VLADA REPUBLIKE HRVATSKE

912

Na temelju članka 31. stavku 2. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 117. Zakona o proračunu (»Narodne novine«, broj 144/21.) i članaka 53. i 54. Zakona o izvršavanju Državnog proračuna Repub­like Hrvatske za 2022. godinu (»Narodne novine«, broj 62/22.), a u vezi s Odlukom o donošenju Plana intervencije o mjerama zaštite sigurnosti opskrbe plinom Republike Hrvatske (»Narodne novine«, broj 78/14.), Vlada Republike Hrvatske je na sjednici održanoj 3. lipnja 2022. donijela

ODLUKU

O OSIGURANJU ZALIHA PLINA NA TERITORIJU REPUBLIKE HRVATSKE

I.

Zadužuje se društvo Hrvatska elektroprivreda d.d. (u daljnjem tekstu HEP d.d.) da, radi osiguranja zaliha plina na teritoriju Repub­like Hrvatske, osigura količine plina u iznosu od 270,83 milijuna m3, te da predmetnu količinu utisnu u sustav skladišta plina operatora društva Podzemno skladište plina d.o.o.

II.

U svrhu osiguranja potrebne količine plina iz točke I. ove Odluke odobrava se kreditno zaduženje HEP-u d.d. kod komercijalnih banaka do iznosa od 400 milijuna eura.

Republika Hrvatska izdat će državno jamstvo HEP-u d.d. za kreditno zaduženje iz stavka 1. ove točke.

Obvezuje se HEP d.d. da otplati kredit iz stavka 1. ove točke do njegove konačne otplate i u slučaju promjene vlasničkih odnosa korisnika kredita.

III.

Plinom iz točke I. ove Odluke raspolaže HEP d.d. sukladno nalozima Kriznog tima odgovornog za provedbu Plana intervencije o mjerama zaštite sigurnosti opskrbe plinom Republike Hrvatske.

IV.

U Državnom proračunu Republike Hrvatske u razdjelu 077 Ministarstva gospodarstva i održivog razvoja osigurat će se sredstva HEP-u d.d. za pokrivanje razlike između nabavne i tržišne prodajne cijene plina iz točke I. ove Odluke, troškova skladištenja i troškova financiranja.

V.

Korisnici sustava skladišta plina dužni su napuniti skladište plinom u količini od 63 % od svog ukupno zakupljenoga skladišnog kapaciteta plina do 1. kolovoza 2022., odnosno dužni su napuniti skladište plinom u količini od 74 % od svog ukupno zakupljenog skladišnoga kapaciteta do 1. listopada 2022.

Količine iz stavka 1. ove točke mogu odstupati najviše do 5 %.

VI.

Podzemno skladište plina d.o.o. dužno je do 5. kolovoza 2022., odnosno do 5. listopada 2022., izvijestiti Krizni tim o popunjenosti skladišnih kapaciteta plina za korisnike sustava skladišta plina iz točke V. ove Odluke.

VII.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/237
 Urbroj: 50301-05/27-22-2
 Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 63/2022 (3.6.2022.), Odluka o davanju odobrenja Karlovačkoj županiji i HŽ Infrastrukturi d.o.o. za sudjelovanje u Europskoj grupaciji za teritorijalnu suradnju pod nazivom »Putevi budućnosti Ljubljana – Novo Mesto – Karlovac – Zagreb« i odobrenju Konvencije

VLADA REPUBLIKE HRVATSKE

913

Na temelju članka 6. stavka 1. Zakona o provedbi uredbi Europske unije o Europskoj grupaciji za teritorijalnu suradnju (»Narodne novine«, broj 74/14.) i članka 31. stavka 2. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/28.), Vlada Republike Hrvatske je na sjednici održanoj 3. lipnja 2022. donijela

ODLUKU

O DAVANJU ODOBRENJA KARLOVAČKOJ ŽUPANIJI I HŽ INFRASTRUKTURI d.o.o. ZA SUDJELOVANJE U EUROPSKOJ GRUPACIJI ZA TERITORIJALNU SURADNJU POD NAZIVOM »PUTEVI BUDUĆNOSTI LJUBLJANA – NOVO MESTO – KARLOVAC – ZAGREB« I ODOBRENJU KONVENCIJE

I.

Daje se odobrenje Karlovačkoj županiji i HŽ Infrastrukturi d.o.o. za sudjelovanje u Europskoj grupaciji za teritorijalnu suradnju pod nazivom »Putevi budućnosti Ljubljana – Novo Mesto – Karlovac – Zagreb«, sa sjedištem u Novom Mjestu, Republika Slovenija, te se odobrava Konvencija Europske grupacije za teritorijalnu suradnju »Putevi budućnosti Ljubljana – Novo Mesto – Karlovac – Zagreb«.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/215

Urbroj: 50301-21/32-22-2

Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 63/2022 (3.6.2022.), Odluka o osiguranju nabave dijela energenata u cilju pouzdane i sigurne opskrbe energijom na teritoriju Republike Hrvatske

Vlada Republike Hrvatske

911

Na temelju članka 31. stavka 2. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.), članka 117. Zakona o proračunu (»Narodne novine«, broj 144/21.) i članka 54. Zakona o izvršavanju Državnog proračuna Republike Hrvatske za 2022. godinu (»Narodne novine«, broj 62/22.), a u vezi s člankom 27. Zakona o energiji (»Narodne novine«, br. 120/12., 14/14., 95/15., 102/15. i 68/18.), Vlada Republike Hrvatske je na sjednici održanoj 3. lipnja 2022. donijela

ODLUKU

O OSIGURANJU NABAVE DIJELA ENERGENATA U CILJU POUZDANE I SIGURNE OPSKRBE ENERGIJOM NA TERITORIJU REPUBLIKE HRVATSKE

I.

Zadužuje se društvo Hrvatska elektroprivreda d.d. (u daljnjem tekstu: HEP d.d.) da, radi osiguranja nabave dijela energenata nužnih za pouzdanu i sigurnu opskrbu energijom na teritoriju Repub­like Hrvatske, osigura financiranje nabave energenata (električna energija, plin, ugljen, toplinska energija).

II.

U svrhu osiguranja nabave dijela energenata iz točke I. ove Odluke odobrava se kreditno zaduženje HEP-u d.d. kod komercijalnih banaka do iznosa od 600 milijuna eura.

Republika Hrvatska izdat će državno jamstvo HEP-u d.d. za kreditno zaduženje iz stavka 1. ove točke.

Obvezuje se HEP d.d. da otplati kredit iz stavka 1. ove točke do njegove konačne otplate i u slučaju promjene vlasničkih odnosa korisnika kredita.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/22-04/238
 Urbroj: 50301-05/27-22-1
 Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 64/2022 (7.6.2022.), Uredba o izmjeni Uredbe o visini trošarine na energente i električnu energiju

VLADA REPUBLIKE HRVATSKE

922

Na temelju članka 97. stavka 2. Zakona o trošarinama (»Narodne novine«, br. 106/18., 121/19. i 144/21.), Vlada Republike Hrvatske je na sjednici održanoj 6. lipnja 2022. donijela

UREDBU

O IZMJENI UREDBE O VISINI TROŠARINE NA ENERGENTE I ELEKTRIČNU ENERGIJU

Članak 1.

U Uredbi o visini trošarine na energente i električnu energiju (»Narodne novine«, br. 148/20. i 28/22.) u članku 3. mijenjaju se visine trošarine u kunama na sljedeće predmete oporezivanja tako da glase:

» – Bezolovni motorni benzin 3.060,00 kn/1000 l

– Dizelsko gorivo 2.660,00 kn/1000 l.«.

Članak 2.

Visine trošarina iz članka 1. ove Uredbe primjenjuju se s danom stupanja na snagu ove Uredbe i određene su za razdoblje od 30 dana.

Članak 3.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/22-03/37
 Urbroj: 50301-05/20-22-1
 Zagreb, 6. lipnja 2022.

Predsjednik
 mr. sc. Andrej Plenković, v. r.
### NN 65/2022 (8.6.2022.), Odluka o izmjenama i dopunama Odluke o utvrđivanju Popisa posebno skupih lijekova

HRVATSKI ZAVOD ZA ZDRAVSTVENO OSIGURANJE

938

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14., 83/15. i 108/21.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18., 35/18. – ispravak, 119/18., 32/19., 62/19., 94/19., 104/19., 22/20., 84/20., 123/20., 147/20., 12/21., 45/21., 62/21., 144/21. i 10/22.) Upravno vijeće Hrvatskog zavoda za zdravstveno osiguranje na 53. sjednici održanoj 31. svibnja 2022. godine donijelo je

ODLUKU

O IZMJENAMA I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA

Članak 1.

U Odluci o utvrđivanju Popisa posebno skupih lijekova (»Narodne novine«, broj 6/22., 16/22. i 39/22.) u Popisu iz članka 1. stavka 3., »1.dio« dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i  pakiranje lijeka |
| L04AA27 169 | fingolimod | Fingolimod  Pharmascience | caps. tvrda 28x0,5 mg |
| L01EX03 101 | pazopanib | Pazopanib Teva  (samo za sarkom) | tbl. film obl. 30x200 mg |
| L01EX03 102 | pazopanib | Pazopanib Teva  (samo za sarkom) | tbl. film obl. 30x400 mg |
| L01EX03 191 | pazopanib | Pazopanib Pharmascience (samo za sarkom) | tbl. film obl. 30x200 mg |
| L01EX03 192 | pazopanib | Pazopanib Pharmascience (samo za sarkom) | tbl. film obl. 60x400 mg |

«.

Briše se šifra anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i  pakiranje lijeka |
| L01XK01 161 | olaparib | Lynparza | caps. tvrda 448x50 mg |
| L04AA27 166 | fingolimod | Inzolfi | caps. tvrda 28x0,5 mg |

«.

Članak 2.

Ova Odluka stupa na snagu petnaestoga dana od dana objave u »Narodnim novinama«.

Klasa: 025-04/22-01/119

Urbroj: 338-01-01-22-01

Zagreb, 31. svibnja 2022.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 65/2022 (8.6.2022.), Odluka o iznosu tarifnih stavki za zajamčenu opskrbu plinom za krajnje kupce koji nisu kućanstvo za razdoblje od 1. srpnja 2022. do 30. rujna 2022.

Hrvatska energetska regulatorna agencija

941

Na temelju članka 11. stavka 1. točke 10. Zakona o regulaciji energetskih djelatnosti (»Narodne novine«, broj 120/12 i 68/18), članka 29. Zakona o energiji (»Narodne novine«, broj 120/12, 14/14, 102/15 i 68/18) i članka 4. Izmjena i dopuna Metodologije utvrđivanja iznosa tarifnih stavki za javnu uslugu opskrbe plinom i zajamčenu opskrbu (»Narodne novine«, broj 20/22), Hrvatska energetska regulatorna agencija je na sjednici Upravnog vijeća održanoj 6. lipnja 2022. donijela

ODLUKU

O IZNOSU TARIFNIH STAVKI ZA ZAJAMČENU OPSKRBU PLINOM ZA KRAJNJE KUPCE KOJI NISU KUĆANSTVO ZA RAZDOBLJE OD 1. SRPNJA 2022. DO 30. RUJNA 2022.

I.

Ovom Odlukom određuju se elementi za izračun krajnje cijene zajamčene opskrbe za krajnje kupce koji nisu kućanstvo, odnosno trošak nabave plina i trošak opskrbe plinom za zajamčenu opskrbu, za razdoblje od 1. srpnja 2022. do 30. rujna 2022. godine.

II.

Trošak nabave plina za zajamčenu opskrbu, za sva distribucijska područja u Republici Hrvatskoj, određuje se u iznosu 0,8236 kn/kWh.

III.

Trošak opskrbe plinom za zajamčenu opskrbu, za sva distribucijska područja u Republici Hrvatskoj, određuje se u iznosu od 0,0593 kn/kWh.

IV.

Trošak distribucije plina, odnosno iznos tarifne stavke za distribuiranu količinu plina i fiksna mjesečna naknada za pojedini tarifni model, za pojedino distribucijsko područje u Republici Hrvatskoj određuju se prema Odluci o iznosu tarifnih stavki za distribuciju plina.

V.

Ova Odluka objavit će se u »Narodnim novinama«, a stupa na snagu 1. srpnja 2022.

Klasa: 391-35/22-01/8

Urbroj: 371-04-22-5

Zagreb, 6. lipnja 2022.

Predsjednik Upravnog vijeća
 mr. sc. Danijel Žamboki, v. r.
### NN 65/2022 (8.6.2022.), Odluka o stavljanju u službenu uporabu katastarskog operata katastra nekretnina za katastarsku općinu Sali novo

DRŽAVNA GEODETSKA UPRAVA

932

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU
 SALI NOVO

I.

Na temelju podataka elaborata katastarske izmjere, podataka prikupljenih tijekom izlaganja na javni uvid elaborata katastarske izmjere i podataka preuzetih iz obnovljene zemljišne knjige, izrađen je katastarski operat katastra nekretnina za katastarsku općinu Sali novo (MB 339091), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:12000,

– pregledne karte s podjelom na skice izmjere mjerila 1:12000,

– detaljnih listova katastarskog plana u mjerilu 1:1000 (117 listova),

– skice izmjere mjerila 1:2000 (42 komada),

– skice izmjere mjerila 1:1000 (224 komada),

– skice izmjere mjerila 1:500 (302 komada),

– dopunske skice izmjere razna mjerila (279 komada),

– popisa katastarskih čestica u rasponu od broja 15000 do 20923 (ukupno 6039 k.č.),

– popisa osoba upisanih u posjedovne listove i

– posjedovnih listova u rasponu od broja 20000 do 26010 (ukupno 5967 PL-ova).

II.

Katastarski operat katastra nekretnina za katastarsku općinu Sali novo (MB 339091) stavlja se u službenu uporabu dana 2. lipnja 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Sali novo (MB 339091) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Sali novo (MB 339091).

IV.

Katastarski operat katastra nekretnina za katastarsku općinu Sali novo (MB 339091) mora se održavati u trajnoj suglasnosti s novoosnovanom zemljišnom knjigom za katastarsku općinu Sali novo.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/08

Urbroj: 541-04-01-02/3-22-05

Zagreb, 1. lipnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 65/2022 (8.6.2022.), Odluka o stavljanju u službenu uporabu katastarskog operata katastra nekretnina za katastarsku općinu Dubravica - Glušci

Državna geodetska uprava

931

Na temelju članka 56. stavka 2. Zakona o državnoj izmjeri i katastru nekretnina (»Narodne novine«, br. 112/18 i 39/22), glavni ravnatelj Državne geodetske uprave donosi

ODLUKU

O STAVLJANJU U SLUŽBENU UPORABU KATASTARSKOG OPERATA KATASTRA NEKRETNINA ZA KATASTARSKU OPĆINU DUBRAVICA – GLUŠCI

I.

Na temelju podataka katastarske izmjere i tehničke reambulacije, podataka prikupljenih tijekom izlaganja na javni uvid elaborata katastarske izmjere i tehničke reambulacije i podataka preuzetih iz obnovljene zemljišne knjige izrađen je katastarski operat katastra nekretnina za katastarsku općinu Dubravica – Glušci (MB 337935), a koji se sastoji od:

– katastarskog plana u digitalnom obliku,

– digitalnog ortofotoplana i digitalnog modela terena,

– elaborata geodetske osnove,

– pregledne karte s podjelom na detaljne listove katastarskog plana u mjerilu 1:5000,

– detaljnih listova katastarskog plana u mjerilu 1:1000 (29 listova),

– skice izmjere 1:1000 (28 komada),

– skice izmjere 1:500 (4 komada),

– dopunske skice izmjere 1:500 (43 komada)

– popisa katastarskih čestica u rasponu od broja 1 do 1372 (ukupno 1407 k.č.),

– popisa osoba upisanih u posjedovne listove i

– posjedovnih listova u rasponu od broja 1 do 1415 (ukupno 1410 PL-ova).

II.

Katastarski operat katastra nekretnina za katastarsku općinu Dubravica – Glušci (MB 337935) stavlja se u službenu uporabu dana 1. lipnja 2022. godine.

III.

Od dana stavljanja u službenu uporabu katastarskog operata katastra nekretnina za katastarsku općinu Dubravica – Glušci (MB 337935) svi novi upisi na području na kojem je provedena katastarska izmjera provoditi će se u katastarskom operatu katastra nekretnina za katastarsku općinu Dubravica – Glušci (MB 337935).

IV.

Katastarski operat katastra nekretnina za katastarsku općinu Dubravica – Glušci (MB 337935) mora se održavati u trajnoj suglasnosti s novoosnovanom zemljišnom knjigom za katastarsku općinu Dubravica – Glušci.

V.

Ova Odluka stupa na snagu danom donošenja i objavit će se u »Narodnim novinama«.

Klasa: 932-05/22-03/07
 Urbroj: 541-04-01-02/4-22-5
 Zagreb, 1. lipnja 2022.

Glavni ravnatelj
 dr. sc. Damir Šantek, dipl. ing. geod., v. r.
### NN 65/2022 (8.6.2022.), Rješenje kojim se Klinika za psihijatriju i psihološku medicinu Kliničkog bolničkog centra Zagreb određuje »Referentnim centrom Ministarstva zdravstva za psihoterapiju«

MINISTARSTVO ZDRAVSTVA

930

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine« broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane 23. veljače 2022., donosi

RJEŠENJE

1. Određuje se Klinika za psihijatriju i psihološku medicinu Kliničkog bolničkog centra Zagreb »Referentnim centrom Ministarstva zdravstva za psihoterapiju«.

2. Naziv »Referentni centar Ministarstva zdravstva za psihoterapiju« dodjeljuje se na vrijeme od pet godina.

Klasa: UP/I-510-01/20-01/11

Urbroj: 534-07-2-2/4-22-13

Zagreb, 18. svibnja 2022.

Ministar
 izv. prof. dr. sc. Vili Beroš, dr. med., v. r.
### NN 65/2022 (8.6.2022.), Rješenje kojim se Klinički zavod za kliničku i molekularnu mikrobiologiju Kliničkog bolničkog centra Zagreb određuje »Referentnim centrom Ministarstva zdravstva za bolničke infekcije«

MINISTARSTVO ZDRAVSTVA

929

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine«, broj 47/09 i 110/21), postupajući po zahtjevu Kliničkog bolničkog centra Zagreb, sa sjedištem u Zagrebu, Kišpatićeva 12, OIB: 46377257342 na prijedlog Nacionalnog zdravstvenog vijeća sa sjednice održane dana 26. siječnja 2022., donosi

RJEŠENJE

1. Određuje se Klinički zavod za kliničku i molekularnu mikrobiologiju Kliničkog bolničkog centra Zagreb »Referentnim centrom Ministarstva zdravstva za bolničke infekcije«.

2. Naziv »Referentni centar Ministarstva zdravstva za bolničke infekcije« dodjeljuje se na vrijeme od pet godina.

Klasa: UP/I-510-01/21-01/33

Urbroj: 534-07-2-2/4-22-11

Zagreb, 29. ožujka 2022.

Ministar
 izv. prof. dr. sc. Vili Beroš, dr. med., v. r.
### NN 65/2022 (8.6.2022.), Rješenje kojim se Zavod za hematologiju Klinike za internu medicinu Kliničkog bolničkog centra Rijeka određuje »Referentnim centrom Ministarstva zdravstva za potporno liječenje i kvalitetu života bolesnika s hematološkim bolestima«

MINISTARSTVO ZDRAVSTVA

928

Ministarstvo zdravstva OIB: 88362248492 na temelju članka 143. stavka 2. i 9. Zakona o zdravstvenoj zaštiti (»Narodne novine«, broj 100/18 i 147/20) te članka 96. stavka 1. Zakona o općem upravnom postupku (»Narodne novine, broj 47/09 i 110/21), postupajući po zahtjevu Kliničkog bolničkog centra Rijeka, sa sjedištem u Rijeci, Krešimirova 42, OIB: 40237608715 na prijedlog Nacionalnog zdravstvenog vijeća sa sjednice održane dana 26. siječnja 2022., donosi

RJEŠENJE

1. Određuje se Zavod za hematologiju Klinike za internu medicinu Kliničkog bolničkog centra Rijeka »Referentnim centrom Ministarstva zdravstva za potporno liječenje i kvalitetu života bolesnika s hematološkim bolestima«.

2. Naziv »Referentni centar Ministarstva zdravstva za potporno liječenje i kvalitetu života bolesnika s hematološkim bolestima« dodjeljuje se na vrijeme od pet godina.

Klasa: UP/I-510-01/21-01/28

Urbroj: 534-07-2-2/4-22-10

Zagreb, 29. ožujka 2022.

Ministar
 izv. prof. dr. sc. Vili Beroš, dr. med., v. r.
### NN 65/2022 (8.6.2022.), Pravilnik o dopuni Pravilnika o postupku i načinu polaganja naučničkog ispita

Ministarstvo gospodarstva i održivog razvoja

926

Na temelju članka 63. stavka 4. Zakona o obrtu (»Narodne novine«, br. 143/2013, 127/2019 i 41/2020) ministar nadležan za obrt, donosi

PRAVILNIK

O DOPUNI PRAVILNIKA O POSTUPKU I NAČINU POLAGANJA NAUČNIČKOG ISPITA

Članak 1.

U Pravilniku o postupku i načinu polaganja naučničkog ispita (»Narodne novine«, broj 48/21) u članku 16. iza stavka 1. dodaje se stavak 2. koji glasi:

»2. Kandidatima koji polaganju naučničkog ispita pristupaju u školskoj godini 2021./2022., radne probe zadaju se u skladu s temama završnih radova za školsku godinu 2021./2022.«.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/20-01/02
 Urbroj: 517-06-03-22-14
 Zagreb, 19. svibnja 2022.

Ministar
 izv. prof. dr. sc. Davor Filipović, v. r.
### NN 65/2022 (8.6.2022.), Odluka o izboru zamjenice predsjednika Ustavnog suda Republike Hrvatske

Ustavni sud Republike Hrvatske

933

Na temelju članka 11. točke 1. Poslovnika Ustavnog suda Republike Hrvatske (»Narodne novine« broj 83/14. – pročišćeni tekst i 2/15.), Ustavni sud Republike Hrvatske u sastavu Miroslav Šeparović, predsjednik te suci Andrej Abramović, Ingrid Antičević Marinović, Mato Arlović, Snježana Bagić, Branko Brkić, Mario Jelušić, Lovorka Kušan, Josip Leko, Davorin Mlakar, Rajko Mlinarić, Goran Selanec i Miroslav Šumanović, na sjednici održanoj 7. lipnja 2022., donio je

ODLUKU

O IZBORU ZAMJENICE PREDSJEDNIKA USTAVNOG SUDA REPUBLIKE HRVATSKE

I.

Za zamjenicu predsjednika Ustavnog suda Republike Hrvatske izabrana je dr. sc. Snježana Bagić.

II.

Mandat zamjenice predsjednika Ustavnog suda Republike Hrvatske traje dvije godine, a počinje teći od 16. lipnja 2022.

III.

Ova odluka objavit će se u »Narodnim novinama«.

Broj: SuT-A-5/2022

Zagreb, 7. lipnja 2022.

Predsjednik
 dr. sc. Miroslav Šeparović, v. r.
### NN 67/2022 (10.6.2022.), Naredba o mjerama za prihvat nekomercijalnog premještanja kućnih ljubimaca u pratnji vlasnika raseljenih iz Ukrajine

Ministarstvo poljoprivrede

1000

Na temelju članka 25. stavka 3. Zakona o veterinarstvu (»Narodne novine«, br. 82/13, 148/13, 115/18 i 52/21), a u skladu s člankom 39. Zakona o sustavu državne uprave (»Narodne novine«, 66/19) ministrica poljoprivrede donosi

NAREDBU

O MJERAMA ZA PRIHVAT NEKOMERCIJALNOG PREMJEŠTANJA KUĆNIH LJUBIMACA U PRATNJI VLASNIKA RASELJENIH IZ UKRAJINE

1. Zbog izvanrednih okolnosti nastalih uslijed ratnih zbivanja u Ukrajini, iznimno od odredbi članka 32. stavka 1. alineje a) Uredbe (EU) br. 576/2013 Europskog parlamenta i Vijeća od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003 (u daljnjem tekstu: Uredba), odobrava se nekomercijalno premještanje kućnih ljubimaca u pratnji njihovih vlasnika, raseljenih osoba iz Ukrajine, koji nisu sukladni s uvjetima iz članaka 6., 9., 10. i 14. Uredbe, bez prethodnog izdanog odobrenja o nekomercijalnom premještanju kućnih ljubimaca iz Ukrajine na područje Republike Hrvatske.

2. Odobrenje iz točke 1. ove Naredbe odnosi se isključivo na kućne ljubimce koji su u pratnji svog vlasnika kao raseljene osobe iz Ukrajine, stigli na područje Republike Hrvatske preko drugih država članica Europske unije.

3. Prilikom ulaska u Europsku uniju preko ulaznih točaka drugih država članica, informacije koje omogućavaju identifikaciju kućnih ljubimaca i njihovih vlasnika, eventualno provedene mjere nakon ulaska u Europsku uniju te mjesto odredišta u Republici Hrvatskoj, nadležna tijela država članica mogu dostavljati na adresu elektronske pošte veterinarstvo@mps.hr. Na istu adresu elektroničke pošte vlasnici su obvezni prijaviti i dolazak na mjesto odredišta u Republici Hrvatskoj.

4. Nadležni veterinarski inspektor Državnog inspektorata na mjestu odredišta u Republici Hrvatskoj odredit će mjere koje je potrebno provesti kako bi se ispunili uvjeti iz članaka 6., 9., 10. i 14. Uredbe, s kojima životinje nisu sukladne i razdoblje izolacije potrebno za provedbu mjera.

5. Ova Naredba stupa na snagu prvoga dana od dana objave u »Narodnim novinama«, a traje do opoziva.

Klasa: 322-06/22-01/4

Urbroj: 525-09/569-22-225

Zagreb, 24. svibnja 2022.

Ministrica poljoprivrede
 Marija Vučković, v. r.
### NN 67/2022 (10.6.2022.), Odluka o razrješenju dužnosti zamjenice općinskog državnog odvjetnika u Općinskom građanskom državnom odvjetništvu u Zagrebu

Državnoodvjetničko vijeće

1003

ODLUKA

Državnoodvjetničko vijeće na temelju članka 41. u svezi s člankom 64. točkom 1. Zakona o Državnoodvjetničkom vijeću (»Narodne novine«, broj 67/2018, 126/19) odlučujući o zahtjevu za razrješenje Danice Trninić Vidulin, na 69. sjednici održanoj 2. i 3. lipnja 2022.,

odlučilo je

DANICA TRNINIĆ VIDULIN razrješava se dužnosti zamjenice općinskog državnog odvjetnika u Općinskom građanskom državnom odvjetništvu u Zagrebu s danom 11. srpnja 2022.

Broj: DOVO-31/2022
 Zagreb, 2. lipnja 2022.

Predsjednik
 Državnoodvjetničkog vijeća
 Darko Klier, v. r.
### NN 67/2022 (10.6.2022.), Rješenje o imenovanju ravnatelja Uprave za zaštitu kulturne baštine u Ministarstvu kulture i medija

VLADA REPUBLIKE HRVATSKE

987

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 3. lipnja 2022. donijela

RJEŠENJE

O IMENOVANJU RAVNATELJA UPRAVE ZA ZAŠTITU KULTURNE BAŠTINE U MINISTARSTVU KULTURE I MEDIJA

Imenuje se TOMISLAV PETRINEC ravnateljem Uprave za zaštitu kulturne baštine u Ministarstvu kulture i medija, na razdoblje od četiri godine.

Klasa: UP/I 080-02/22-01/38

Urbroj: 50301-15/07-22-02

Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 67/2022 (10.6.2022.), Rješenje o imenovanju predstavnika i zamjenika predstavnika Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za službenike i namještenike u javnim službama

VLADA REPUBLIKE HRVATSKE

990

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 18. stavka 1. Temeljnog kolektivnog ugovora za službenike i namještenike u javnim službama (»Narodne novine«, broj 56/22.), Vlada Republike Hrvatske je na sjednici održanoj 3. lipnja 2022. donijela

RJEŠENJE

O IMENOVANJU PREDSTAVNIKA I ZAMJENIKA PREDSTAVNIKA VLADE REPUBLIKE HRVATSKE U ZAJEDNIČKOM POVJERENSTVU ZA TUMAČENJE TEMELJNOG KOLEKTIVNOG UGOVORA ZA SLUŽBENIKE I NAMJEŠTENIKE U JAVNIM SLUŽBAMA

1. Za predstavnike Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za službenike i namještenike u javnim službama, imenuju se:

– DRAŽEN OPALIĆ

– STIPE MAMIĆ

– MARIJA PEĆANAC.

2. Za zamjenike predstavnike Vlade Republike Hrvatske u zajedničkom Povjerenstvu za tumačenje Temeljnog kolektivnog ugovora za službenike i namještenike u javnim službama, imenuju se:

– OLGA PLAZIBAT NOVOSEL

– TANJA MALINAC

– MATIJA KIKELJ.

Klasa: 080-02/22-01/96

Urbroj: 50301-15/07-22-02

Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 67/2022 (10.6.2022.), Rješenje o imenovanju zamjenika predsjednika i dijela članova Vijeća za domovinski pijetet, mir i razvoj

VLADA REPUBLIKE HRVATSKE

995

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 21. stavka 3. Zakona o proglašenju Vukovara mjestom posebnog domovinskog pijeteta (»Narodne novine«, broj 25/20.), Vlada Republike Hrvatske je na sjednici održanoj 3. lipnja 2022. donijela

RJEŠENJE

O IMENOVANJU ZAMJENIKA PREDSJEDNIKA I DIJELA ČLANOVA VIJEĆA ZA DOMOVINSKI PIJETET, MIR I RAZVOJ

1. Imenuje se dr. sc. ŠPIRO JANOVIĆ zamjenikom predsjednika Vijeća za domovinski pijetet, mir i razvoj.

2. Za članove Vijeća za domovinski pijetet, mir i razvoj, imenuju se:

– IVICA AKMADŽA, kao predstavnik Ministarstva hrvatskih branitelja

– IVAN JUŠIĆ, kao predstavnik tijela državne uprave nadležnog za obranu.

Klasa: 080-02/22-01/100

Urbroj: 50301-15/07-22-02

Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 67/2022 (10.6.2022.), Rješenje o razrješenju zamjenika predsjednika i dijela članova Vijeća za domovinski pijetet, mir i razvoj

VLADA REPUBLIKE HRVATSKE

994

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.) i članka 21. stavka 3. Zakona o proglašenju Vukovara mjestom posebnog domovinskog pijeteta (»Narodne novine«, broj 25/20.), Vlada Republike Hrvatske je na sjednici održanoj 3. lipnja 2022. donijela

RJEŠENJE

O RAZRJEŠENJU ZAMJENIKA PREDSJEDNIKA I DIJELA ČLANOVA VIJEĆA ZA DOMOVINSKI PIJETET, MIR I RAZVOJ

1. Razrješuje se STJEPAN SUČIĆ dužnosti zamjenika predsjednika Vijeća za domovinski pijetet, mir i razvoj.

2. Razrješuju se dužnosti članovi Vijeća za domovinski pijetet, mir i razvoj:

– MIRELA BUTERIN, imenovana kao predstavnica Ministarstva hrvatskih branitelja

– ANTO ZELIĆ, imenovan kao predstavnik tijela državne uprave nadležnog za obranu.

Klasa: 080-02/22-02/48

Urbroj: 50301-15/07-22-02

Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 67/2022 (10.6.2022.), Rješenje o imenovanju članica i zamjenika članica Zajedničke komisije za tumačenje odredaba i praćenje primjene Kolektivnog ugovora za državne službenike i namještenike

VLADA REPUBLIKE HRVATSKE

991

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11., 119/14., 93/16. i 116/18.) i članka 101. stavka 2. Kolektivnog ugovora za državne službenike i namještenike (»Narodne novine«, broj 56/22.), Vlada Republike Hrvatske je na sjednici održanoj 3. lipnja 2022. donijela

RJEŠENJE

O IMENOVANJU ČLANICA I ZAMJENIKA ČLANICA ZAJEDNIČKE KOMISIJE ZA TUMAČENJE ODREDABA I PRAĆENJE PRIMJENE KOLEKTIVNOG UGOVORA ZA DRŽAVNE SLUŽBENIKE I NAMJEŠTENIKE

1. Za članice Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnice Vlade Republike Hrvatske, imenuju se:

– OLGA PLAZIBAT NOVOSEL

– ANTEA ŠOJAT

– VESNA PARDON.

2. Za zamjenike članica Zajedničke komisije za tumačenje odredaba i praćenje primjene Kolektivnog ugovora za državne službenike i namještenike, kao predstavnice Vlade Republike Hrvatske, imenuju se:

– SANDA PIPUNIĆ

– IVAN KARDUM

– SRĐAN RAŠPICA.

Klasa: 080-02/22-01/97
 Urbroj: 50301-15/07-22-02
 Zagreb, 3. lipnja 2022.

Predsjednik
 mr. sc. Andrej Plenković, v. r.
### NN 67/2022 (10.6.2022.), Rješenje o razrješenju glavne tajnice Središnjeg državnog ureda za obnovu i stambeno zbrinjavanje

VLADA REPUBLIKE HRVATSKE

988

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11., 119/14., 93/16. i 116/18.), članka 46. stavka 2. Zakona o sustavu državne uprave (»Narodne novine«, broj 66/19.) i članka 74.a stavka 1. Zakona o državnim službenicima (»Narodne novine«, br. 92/05., 107/07., 27/08., 34/11., 49/11., 150/11., 34/12., 49/12. – pročišćeni tekst, 37/13., 38/13., 138/15. – Odluka Ustavnog suda Republike Hrvatske, 61/17., 70/19. i 98/19.), Vlada Republike Hrvatske je na sjednici održanoj 3. lipnja 2022. donijela

RJEŠENJE

O RAZRJEŠENJU GLAVNE TAJNICE SREDIŠNJEG DRŽAVNOG UREDA ZA OBNOVU I STAMBENO ZBRINJAVANJE

Razrješuje se BRANKICA ALUJEVIĆ GRGAS položaja glavne tajnice Središnjeg državnog ureda za obnovu i stambeno zbrinjavanje, s danom 30. svibnja 2022., zbog isteka mandata.

Klasa: UP/I 080-02/22-02/23

Urbroj: 50301-15/07-22-02

Zagreb, 3. lipnja 2022.

Predsjednik
 mr. sc. Andrej Plenković, v. r.